পিস নিউজ (সংক্ষেপে পিএন) হলো যুক্তরাজ্য-ভিত্তিক একটি শান্তিবাদী ম্যাগাজিন, যা শান্তিবাদী আন্দোলনের পক্ষে ১৯৩৬ সালের ৬ জুন থেকে প্রকাশিত হচ্ছে। ১৯৩৬ থেকে ১৯৬১ সালের এপ্রিল মাস পর্যন্ত ম্যাগাজিনটি পিস প্লেজ ইউনিয়নের (পিপিইউ) মুখপত্র হিসেবে কাজ করে এবং ১৯৯০ থেকে ২০০৪ পর্যন্ত ওয়ার রেসিস্টার্স' ইন্টারন্যাশনাল পত্রিকাটির সহ-প্রকাশক হিসেবে যুক্ত ছিল।   ইতিহাস   প্রতিষ্ঠা ও শুরুর দিন  পিস নিউজ-এর যাত্রা শুরু হয় হামফ্রে মুরের হাত ধরে, যিনি ধর্মীয়ভাবে ছিলেন একজন কোয়েকার। ১৯৩৩ সালে তিনি জাতীয় শান্তি পরিষদের প্রকাশনার সম্পাদকের দায়িত্ব লাভ করেন। স্ত্রী ক্যাথলিনের (ব্যবসায়িক ব্যবস্থাপকের দায়িত্বে) সঙ্গে লন্ডনের উড গ্রিন এলাকায় শান্তিকামী দলের দায়িত্বে কাজ করার সময় ১৯৩৬ সালের জুন মাসে পরীক্ষামূলকভাবে বিনামূল্যে পিস নিউজ-এর প্রথম সংস্করণ প্রকাশ করেন। জাতীয় শান্তি পরিষদের সাথে মুরের পরিচয়ের খাতিরে নতুন ম্যাগাজিনটির প্রচার করেন এবং খুব দ্রুতই ম্যাগাজিনটি সকলের দৃষ্টি আকর্ষণ করতে সক্ষম হয়। ছয় সপ্তাহের মধ্যে পিস প্লেজ ইউনিয়নের প্রতিষ্ঠাতা ডিক শেফার্ড পিস নিউজ-কে পিপিইউয়ের মুখপত্র করার প্রস্তাব দেন।Harry Mister, "Humphrey Moore 1909-1995" , Peace News No. 2395.Harry Mister and Stephen Moore, "Brave Fighter for Peace" (obituary of Humphrey Moore). The Guardian, September 1995, p. 16. পিস প্লেজ ইউনিয়নের এই মুখপত্রে শুরুর দিকে কাজ করা প্রমুখ ব্যক্তিরা হলেন মোহনদাস গান্ধী, জর্জ ল্যানসবারি ও চিত্রকার আর্থার র‍্যাগ। পিস নিউজ-এ উল্লেখযোগ্য সংখ্যায় নারীদের লেখাও প্রকাশিত হয়। উল্লেখযোগ্য নারী ব্যক্তিবর্গের মধ্যে রয়েছেন ভেরা ব্রিটেইন, স্টর্ম জেমসন, রোজ ম্যাকুলে, ইথেল ম্যানিন, রুথ ফ্রাই, ক্যাথলিন লনসডেইল ও সিবিল মরিসন প্রমুখ।Gail Chester and Andrew Rigby, Articles of Peace: Celebrating Fifty Years of Peace News. Prism, 1986, pp. 131–33.  কোনো কোনো সন্দেহবাতিক সদস্য নাৎসি জার্মানির দুর্দশার প্রতি এতটা সহমর্মী ছিলেন, যে পিস নিউজ-এ পাঠানো চিঠিকে মনে হতো ব্রিটিশ ইউনিয়ন অব ফ্যাসিস্টসে পাঠানো কোনো পত্র।Frank McDonough, Neville Chamberlain, Appeasement, and the British Road to War, Manchester University Press, 1998 ইতিহাসবিদ মার্ক গিলবার্টের মতে, “ব্রিটিশ ইউনিয়ন অন ফ্যাসিস্টসের সাময়িকপত্র অ্যাকশন ছাড়া পিস নিউজ-এর মতো কোনো ব্রিটিশ সংবাদপত্র পাওয়া দুষ্কর হবে, যারা নিয়মিতভাবে নাৎসি জার্মানির কৃতকর্মের জন্য ক্ষমা প্রার্থনা করে গেছে।”Mark Gilbert, "Pacifist attitudes to Nazi Germany, 1936-45", Journal of Contemporary History, January 1992, Vol. 27, pp. 493–511. তবে, জুলিয়েট গার্ডনার উল্লেখ করেন যে, পিস নিউজ একইসাথে নাৎসি বাহিনীর হাতে উদ্বাস্তু ইহুদিদের নিরাপদ আশ্রয় নিশ্চিত করতে ব্রিটিশ সরকারকে অনুরোধ জানায়।Juilet Gardiner, The Thirties: An Intimate History. HarperPress, 2010, p. 501. কিছু কিছু প্রবন্ধকার এতটাই তুষ্টিবাদী ছিলেন এবং তারা নাৎসি বাহিনীদের কর্মকাণ্ডের সাফাই গাইতেন যে পিস নিউজ-এর একজন প্রবন্ধকার ডেভিড স্প্রেকলি বলতে বাধ্য হন যে, "তাদের শান্তিপ্রতিষ্ঠার সামান্য প্রচেষ্টায় কিছু প্রশ্নবিদ্ধ সঙ্গী জুটিয়েছে।"Peace News, 10 November 1939 (p. 9), quoted in Martin Ceadel, Semi-Detached Idealists:the British Peace Movement and International Relations, 1854-1945 Oxford University Press, 2000 (p. 398).  সেপ্টেম্বর ১৯৩৯ থেকে মে ১৯৪০-এর সময়ে তথাকথিত ফোনির যুদ্ধের কারণে পিস নিউজ-এর বিক্রি সর্বোচ্চ হয়। সংসদ অধিবেশনে পত্রিকাটি নিষিদ্ধ করার কথাবার্তা চলমান, এমন সময়ে প্রকাশক ও সরবরাহকারীরা পিস নিউজ-এর সাথে কাজ না করার ঘোষণা দেন। কিন্তু টাইপোগ্রাফার এরিক গিল, হিউজ ব্রক ও অন্যান্যদের সহায়তায় মুর পিস নিউজ-এর প্রকাশনা অব্যাহত রাখেন এবং যুক্তরাজ্যব্যাপী সরবরাহের ব্যবস্থা করেন।  পিস নিউজ-এর উপর হামফ্রে মুরের একতরফা যুদ্ধবিরোধী মনোভাবের প্রভাব ক্রমাগত চ্যালেঞ্জের মুখে পড়তে থাকে। অন্যান্যরা যুদ্ধপরবর্তী শান্তি প্রতিষ্ঠা সাপেক্ষে শান্তিপূর্ণ সামাজিক প্রচেষ্টায় গুরুত্বারোপের চেষ্টা করেন। ১৯৪০ সালে পিস প্লেজ ইউনিয়ন মুরকে সহকারী সম্পাদকের পদ থেকে সরে যেতে চাপ প্রদান করে (যদিও তিনি ১৯৪৪ পর্যন্ত সেই পদে বহাল ছিলেন) এবং জন মিডলটন মারিকে সম্পাদকের পদে অধিষ্ঠিত করে।"Peace News" in Peter Barberis, John McHugh & Mike Tyldesley (eds), Encyclopedia of British and Irish Political Organizations. Continuum, 2005,  (p. 344). ১৯৪৬ সালে মারি শান্তিবাদী চিন্তাধারা বর্জন করেন এবং সম্পাদকের পদ থেকে পদত্যাগ করেন।  হিউজ ব্রক ১৯৪৬ সালে পিস নিউজ-এর সহকারী সম্পাদকের পদে আসীন হন এবং ১৯৫৫ সালে সম্পাদক হিসেবে অধিষ্ঠিত হয়ে ১৯৬৪ সাল পর্যন্ত সম্পাদকের দায়িত্ব পালন করেন। তার অধীনে পিস নিউজ শান্তিবাদী ক্ষেত্রসমূহের বাইরে বিভিন্ন স্থানে গুরুত্বারোপের জন্য পিস প্লেজ ইউনিয়নের সাথে সম্পর্ক ত্যাগ করে। ১৯৪০-এর দশকে পিস নিউজ মার্কিন সাংবাদিক ডোয়াইট ম্যাকডোনাল্ডMichael Doyle, Radical Chapters: Pacifist Bookseller Roy Kepler and the Paperback Revolution.Syracuse University Press, 2012.  (p. 84). ও মরিস ক্র্যানস্টনের (যিনি পরবর্তীতে দার্শনিক হিসেবে প্রসিদ্ধ হন) লেখা প্রকাশ করে।Obituary:Professor Maurice Cranston Alan Eden-Green, The Independent, 10 November 1993. Retrieved 21 April 2011.  ১৯৪০-এর দশক থেকে পিস নিউজ কেনিয়ায় ব্রিটিশ শাসনের তীব্র বিরোধী অবস্থান নিতে শুরু করে।Stephen Howe, Anticolonialism in British politics: The Left and the End of Empire, 1918-1964, Clarendon Press, 1993, pp. 206, 239. একইসাথে কোয়ামে এনক্রুমাহ ও কেনিথ কুন্ডার মতো আফ্রিকার উপনিবেশবিরোধী আন্দোলনকারীদের সাথে পিস নিউজ-এর যোগাযোগ গড়ে উঠে। দক্ষিণ আফ্রিকার বর্ণবাদী ব্যবস্থার বিরুদ্ধে অবস্থান গ্রহণকারীদের সাথে ঘনিষ্ঠ সম্পর্ক রাখার কারণ ১৯৫৯ সালে দক্ষিণ আফ্রিকায় পিস নিউজ-কে নিষিদ্ধ করা হয়।Chester and Rigby, p. 15. ১৯৫০-এর দশকে পিস নিউজ উপনিবেশবাদবিরোধী আন্দোলনকর্মীদের বহু লেখা প্রকাশ করে। তাদের মধ্যে উল্লেখযোগ্য হলেন আন্দ্রে ও মাগদা ত্রোকমে, মার্টিন নিম্যোলার, ফেনার ব্রোকওয়ে, এ জে মাস্টি, রিচার্ড বি গ্রেগ, অ্যালেক্স কমফোর্ট,  ডোনাল্ড সপার, মাইকেল স্কট, সাংসদ লেসলি হেল ও এমরিস হিউজ, মুরিয়েল লেস্টার, উইলফ্রেড ওয়েলক,"Peace News-the World Pacifist Weekly" (Advertisement on back cover of pamphlet NATO: A Critical Examination of the North Atlantic Treaty Organisation, by Roy Sherwood, 1956). ও এসমে ওয়াইন-টাইসন প্রমুখ।Chester and Rigby, p. 138.   ১৯৫৯ থেকে ১৯৬৯  ১৯৫৯ সালে টম উইলিস থেকে প্রাপ্ত ৫,৭০০ পাউন্ড দিয়ে পিস নিউজ-এর জন্য ৫ ক্যালেডোনিয়ান রোড, লন্ডন, এন১-এর বাড়িটি কেনা হয়। এখানে ম্যাগাজিনের প্রধান কার্যালয় ও প্রিন্টিং প্রেস স্থাপিত হয়। পাশাপাশি হাউসম্যান বুকশপ নামের একটি বইয়ের দোকানও এই ভবনে অবস্থিত ছিল।Tom Willis and Emily Johns, "The man who made it all possible", Peace News, Nos. 2516 – 2517. পিস নিউজ-এর এই কার্যালয়ে পারমাণবিক নিরস্ত্রীকরণ/শান্তির প্রতীক চিহ্নটি গৃহীত হয়। ডেভিড উইজারি ১৯৫০-এর দশকে ব্রিটেনের শান্তিবাদী ধারা পর্যালোচনা করে বলেন, “এটি সম্ভবত ছিল কোয়েকার ধারণায় গুরুত্ববাহী নিরামিষভোজী ট্যাবলয়েড পিস নিউজ-এর অস্পষ্ট শিষ্টাচার।”David Widgery, "Don't You Hear The H-Bomb's Thunder?" in The Left in Britain, Penguin, 1976 (p. 100).  ম্যাগাজিনটি পারমাণবিক অস্ত্রের বিরুদ্ধে প্রচারাভিযান শুরু করে। এই উদ্দেশ্যে ম্যাগাজিনটি প্রায়শই ক্যাম্পেইন ফর নিউক্লিয়ার ডিসআর্মামেন্ট (সিএনডি)-এর সাথে ঘনিষ্ঠভাবে কাজ করে।Chester and Rigby, p. 69. এই সময়ে পিস নিউজ ম্যাগাজিনে লেখার জন্য ব্রক “সেনা অভিযানবিরোধী গান্ধীবাদী অহিংস মতাদর্শে বিশ্বাসী একদল লেখক-আন্দোলনকর্মী”-দের নিযুক্ত করেন। এদের মধ্যে অন্যতম হলেন প্যাট অ্যারোস্মিথ, রিচার্ড বোস্টন, এপ্রিল কার্টার, অ্যালান লোভেল, মাইকেল র‍্যান্ডল, অ্যাডাম রবার্টস ও মার্কিন রাষ্ট্রবিজ্ঞানী জিন শার্প প্রমুখ উল্লেখযোগ্য।Chester and Rigby, p. 31. ১৯৬৪ সালে থিওডোর রোসজ্যাক সম্পাদক পদে ব্রকের স্থলাভিষিক্ত হন।Richard K. S. Taylor, Against the Bomb: the British Peace Movement, 1958-1965. Oxford University Press, 1988, pp. 118, 271. একই বছর ক্যারিবীয় কোয়েকার ও পিস নিউজ-এর লেখক ম্যারিওন গ্লিন ১৯৬৪-এর নির্বাচনে অংশ নিয়ে বর্ণবাদের উপরে উত্তর-ঔপনিবেশিক আন্দোলনকর্মীদের একটি ধারাবাহিক বিবৃতিতে বক্তব্য রাখেন, যা পিস নিউজ-এর সম্পাদক থিওডোর রোসজ্যাক প্রকাশ করেন।Kalbir Shukra, The Changing Pattern of Black Politics in Britain. Pluto Press, 1998, p. 20.Ron Ramdin, The Making of the Black Working Class, Gower, 1987, p. 418. নির্বাচনের পরে গ্লিন ডেভিড পিট, সি এল আর জেমস ও রঞ্জনা অ্যাশ প্রমুখের সাথে মিলিত হয়ে ক্যাম্পেইন অ্যাগেইনস্ট রেসিয়াল ডিসক্রিমিনেশন (কার্ড) প্রতিষ্ঠায় ভূমিকা রাখেন। ১৯৬০-এর দশকজুড়ে পিস নিউজ ভিয়েতনাম যুদ্ধের বিরোধিতা, নাইজেরিয়ার গৃহযুদ্ধে বিয়াফ্রার ঘটনাবলি প্রভৃতি বিষয়ে সক্রিয়ভাবে প্রতিবেদন প্রকাশ করতে থাকে। ভিয়েতনাম যুদ্ধে ভিয়েতনামি বৌদ্ধদের প্রতিবাদকে সমর্থন করে প্রকাশিত পিস নিউজ-এর প্রতিবেদনগুলো এই সময়ে গুরুত্ব বহন করে। প্রতিবেদনে ভিয়েতনামি বৌদ্ধদের সাইগন ও হ্যানয়ের সরকার থেকে পৃথক অহিংস “তৃতীয় শক্তি” হিসেবে আখ্যা দেওয়া হয়।Chester and Rigby, p. 19. এছাড়া পিস নিউজ-এ বামপন্থী চিন্তাবিদদের দীর্ঘ বিশ্লেষণধর্মী প্রবন্ধ প্রকাশ করে। এর মাঝে উল্লেখযোগ্য কিছু হলো ই পি থম্পসন কর্তৃক সি রাইট মিলসের দ্বি-দলীয় ব্যবস্থার উপর গবেষণার বিশ্লেষণ"C. Wright Mills: The Responsible Craftsman", Peace News 22 November 1963 and 29 November 1963. Reprinted in slightly different form in Thompsons' The Heavy Dancers (1995) এবং থিওডোর রোসজ্যাক কর্তৃক লেউইস মামফোর্ডের মূল্যায়ন ইত্যাদি।Theodore Roszak, "Mumford and the Megamachine", Peace News, 29 December 1967.   ১৯৭০ থেকে ২০১৪  ১৯৭১ সালে পিস নিউজ তাদের ম্যাগাজিনের শিরোনামে “” (অহিংস বিপ্লবের স্বার্থে) শব্দবন্ধ যুক্ত করে। ১৯৭৪ সালে ম্যাগাজিনটির প্রধান কার্যালয় নটিংহ্যামে স্থানান্তরিত হয় এবং ১৯৯০ সাল পর্যন্ত সেখানেই অবস্থিত ছিল।  সোশ্যালিস্ট ওয়ার্কার্স পার্টি ও অ্যান্টি-নাৎসি লিগের কার্যালয়ে বোমা হামলার পর বামপন্থী সংগঠনসমূহের উপর ধারাবাহিক আক্রমণের অংশ হিসেবে ১৯৭৮ সালে পিস নিউজ-এর কার্যালয়ে বোমা হামলা চালানো হয়। এতে হ্যাউসম্যান বুকশপের এক কর্মী আহত হন। নব্য-নাৎসিবাদী সংগঠন কলাম ৮৮-কে এই হামলায় দায়ী করা হয়।"Bomb Explodes at Peace News", Irish Times, 5 July 1978, p. 7.  পুনঃপ্রকাশের বিবেচনা ও পরিকল্পনা নিয়ে নতুনভাবে প্রকাশনা শুরু করার কথা জানিয়ে ১৯৮৭ সালের শেষ নাগাদ পিস নিউজ-এর প্রকাশনা সাময়িকভাবে বন্ধ ঘোষণা করা হয়। এরপর ১৯৮৯ সালের মে মাসে পুনরায় প্রকাশনা শুরু হলেও শীঘ্রই অর্থনৈতিক সংকটের মুখোমুখি হয়। ১৯৯০ সালে পিস নিউজ ওয়ার রেসিস্টার্স' ইন্টারন্যাশনাল দলের সাথে যুক্ত হয় এবং সংগঠনটি সহ-প্রকাশক হয়ে ১৯৯৯ সাল পর্যন্ত মাসিক পত্রিকা হিসেবে ম্যাগাজিনটি প্রকাশ করতে থাকে। এরপর ব্রিটিশ ঘরানার ত্রৈমাসিক ননভায়োলেন্ট অ্যাকশন-এর প্রকাশনার মাঝের মাসগুলোতে প্রকাশিত হতে থাকে। পিস নিউজ একইসাথে সাদ্দাম হুসেইনের সমালোচনা করার পাশাপাশি ইরাক যুদ্ধের তীব্র বিরোধী অবস্থান নেয়।"...here it becomes important to make the distinction between one man and his military cronies and a population of 22.5 million people. Unless proven otherwise, all people are our allies. And just because you don't want to see 22.5 million people have their basic infrastructure bombed, or see the poor conscripts being massacred, doesn't mean you support Saddam." "No Note of Apology" , Editorial. Peace News 2450, March–May 2003. Retrieved 17 November 2011. ২০০৫ সালে পিস নিউজ স্বতন্ত্র ব্রিটিশ মাসিক পত্রিকা হিসেবে ট্যাবলয়েড আকারে প্রকাশনা শুরু করে।  ২০১৪ সালের জুন মাসে পিস নিউজ স্কটল্যান্ডের স্বাধীনতার প্রশ্নে গণভোটে স্বাধীনতার পক্ষে “হ্যাঁ” ভোট দিতে উদ্বুদ্ধ করে প্রতিবেদন প্রকাশ করে।"Yes To Independence", Pete Ramand and James Foley. Peace News, June 2014. Retrieved 8 September 2014.   ২০১৫ থেকে ২০২৪  ২০১৫ সালে যুক্তরাজ্যের সাধারণ নির্বাচনে পিস নিউজ গ্রিন পার্টির পক্ষে সমর্থন ব্যক্ত করে বলে, “যারা আসলেই ভোট দিতে চাচ্ছেন, তাদের জন্য এটিই একমাত্র পথ, যদি না আপনাদের জন ম্যাকডোনেলের মতো বামপন্থী লেবার পার্টির সংসদ সদস্য থাকে।”  টনি বেনের মতে পিস নিউজ হলো “এমন একটি সংবাদপত্র যা আশা দেখায়... এটি ব্যাপকভাবে পড়া উচিত।”Benn quoted in Housmans Peace Diary 2012, Housmans Bookshop, 2012,  .  ২০১৯ সালের যুক্তরাজ্যের সাধারণ নির্বাচনে পিস নিউজ গ্রিন, লেবার পার্টি অথবা প্লেইড কামরি দলের পক্ষে সমর্থন জানায়।  পিস নিউজ ট্যাবলয়েড আকারে প্রিন্ট মাধ্যমে এবং পিস নিউজ লিমিটেডের ওয়েবসাইটে অনলাইন মাধ্যমে প্রকাশিত হয়ে আসছিল। তাদের বর্ণনায় পিস নিউজ-এর সম্পাদকীয় উদ্দেশ্য ছিল: অহিংস ও সমরবিরোধী আন্দোলনের সমর্থন ও সংযোগ; অনুরূপ আন্দোলনের সাধারণ দৃষ্টিভঙ্গি গঠনের জন্য একটি ফোরাম হিসেবে কাজ করা; প্রচারাভিযানের জন্য উপযুক্ত বিষয় অনুসন্ধান করে গ্রহণ করা; অহিংস, সমরবিরোধী এবং শান্তিবাদী বিশ্লেষণ ও পরিকল্পনার প্রচার; অহিংসবাদের বৈপ্লবিক বাস্তবায়ন পন্থা সম্পর্কে চিন্তন উদ্দীপনা সৃষ্টিকরণ।peace News Editorial policy , Peace News website. Accessed February 2010. ২০২৪ সাল পর্যন্ত মিলান রাই ও এমিলি জোনস যৌথভাবে এই পত্রিকার সম্পাদকের দায়িত্ব পালন করছিলেন।Our current staff , Peace News website. Accessed April 2010.  ২০২৪ সালের সেপ্টেম্বর মাসে সম্পাদকদ্বয় পদত্যাগের মাধ্যমে পিস নিউজ বন্ধের ঘোষণা দেন। পিস নিউজ-এর কর্মচারী এবং বোর্ড অব ট্রাস্টিজের মধ্যকার মতানৈক্যের কারণে কর্মচারাইদের গণপদত্যাগের ফলে মূলত পিস নিউজ বন্ধ হয়ে যায়। "Mass resignation closes "Peace News"", Freedom, 1 September 2024. Retrieved 10 September 2024.Carrier, Dan. "War and peace in bitter row at pacifists’ paper" Islington Tribune,  10 September 2024. Retrieved 10 September 2024.  তবে পিস নিউজ-এর ট্রাস্টি বোর্ড কর্মচারীদের পদত্যাগের কারণে পত্রিকা বন্ধের বিষয়টি অস্বীকার করে বিবৃতি দেয়। এরপর থেকে অদ্যাবধি পত্রিকার নতুন কোনো সংস্করণ প্রকাশিত হয়নি। এমনকি, এতদিন ধরে সচল থাকা ওয়েবসাইটেও ট্রাস্টি বোর্ডের বিবৃতি ব্যতীত আর কোনো সংবাদ প্রকাশিত হয়নি। ট্রাস্টি বোর্ড পরবর্তীতে কর্মচারী ও সাবেক ট্রাস্টি বোর্ডের অধিকাংশ সদস্যের পদত্যাগের কারণ সংক্রান্ত প্রতিবেদনটিও ওয়েবসাইট থেকে অপসারণ করে। তবে এই সংক্রান্ত প্রতিবেদনগুলো অন্যত্র পাওয়া যায়।  ব্র‍্যাডফোর্ড বিশ্ববিদ্যালয়ের জে বি প্রিস্টলি গ্রন্থাগারে পিস নিউজ আর্কাইভটি অবস্থিত।   প্রচারাভিযান, বিচারের মুখোমুখি এবং পত্রিকার অবস্থান  পিস নিউজ ইরাক ও আফগানিস্তান যুদ্ধের বিরোধিতা করে এবং সকল ধরনের সহিংসতার বিরোধী অবস্থান গ্রহণের আহ্বান জানায়। ছাড়াও ট্রাইডেন্ট আকারে যুক্তরাজ্যের পারমাণবিক অস্ত্র ধারণ এবং নবায়নের বিরোধিতা করে। পিস নিউজ-এর ভাষ্যে পত্রিকাটি “শান্তিবাদ, নারীবাদ, নৈরাজ্যবাদ, সমাজতন্ত্র, মানবাধিকার, প্রাণী অধিকার ও সবুজ রাজনীতির ঐতিহ্য ধারণ করে চলে – কোনো গোঁড়ামি সমর্থন করে না, বরং উন্মুক্ততার মূলনীতি ধারণ করে।”  পিস নিউজ অসংখ্য প্রচারাভিযান শুরুর নেপথ্যে ভূমিকা রাখে এবং শান্তির পথে কার্যক্রম পরিচালনার জন্য সংবাদপত্রের অনেক কর্মীকে গ্রেফতার করা হয়। ১৯৫৭ সালের নভেম্বর মাসে প্রতিষ্ঠিত পারমাণবিক যুদ্ধের বিরুদ্ধে ডিরেক্ট অ্যাকশন কমিটি (ডিএসি)-এর তিনজন প্রতিষ্ঠাতার অন্যতম ছিলেন হিউজ ব্রক। প্রতিষ্ঠানটি পিস নিউজ-এর কার্যালয় থেকে পরিচালিত হতো এবং পিস নিউজ-এর বহু কর্মী এর সাথে সম্পৃক্ত ছিলেন। ডিএসি পারমাণবিক নিরস্ত্রীকরণ/শান্তি প্রতীকসম্বলিত ব্যাজটি প্রথম তৈরি করে এবং পারমাণবিক অস্ত্রের বিরোধিতা করে বেসামরিক আইন লঙ্ঘনের মাধ্যমে প্রতিবাদ জানায়। ১৯৫৮ সালের ইস্টারে প্রথম অল্ডারমাস্টন পদযাত্রার আয়োজন করে।  ১৯৭১ সালে পিস নিউজ ওয়ার রেসিস্টার্স' ইন্টারন্যাশনালের সাথে অপারেশন ওমেগা নামে একটি অহিংস সংগঠন গড়ে তোলে, যারা পূর্ব পাকিস্তানে পাকিস্তান সেনাবাহিনীর অবস্থানের বিরোধিতা করে সীমান্ত পেরিয়ে ত্রাণ কার্যক্রম পরিচালনা করে।  একই বছর পিস নিউজ যৌনশিক্ষার বই দ্য লিটল রেড স্কুলবুক নিষিদ্ধের প্রতিবাদ জানায় এবং ম্যাগাজিনে ব্যাপক হারে বইটি থেকে উপাদান যোগ করে প্রকাশ করতে থাকে।D. Limond, The UK Edition of The Little Red Schoolbook: A paper tiger reflects, Sex Education, 14 December 2011.  ১৯৭২ সালে পিস নিউজ-এর সহ-সম্পাদক হাওয়ার্ড ক্লার্ক কানাডীয় গ্রিনপিসের নৌকায় আন্দোলনকারীদের সাক্ষাতের পর একটি দল প্রতিষ্ঠা করেন, যা পরবর্তীতে লন্ডন গ্রিনপিস নামে পরিচিতি লাভ করে। শুরুতেই সংগঠনটি ফ্রান্সের পরমাণু পরীক্ষার বিরোধিতা করে প্রচারাভিযান শুরু করে।  ১৯৭৩ সালে ব্রিটিশ উইথড্রয়াল ফ্রম নর্দার্ন আয়ারল্যান্ড ক্যাম্পেইন (বিডব্লিউএনআইসি) প্রতিষ্ঠা করতে পিস নিউজ কেন্দ্রীয় ভূমিকা পালন করে। “Some Information for Discontented Soldiers” নামে একটি প্রচারপত্র বিলি করে “অসন্তোষ সৃষ্টি”-এর অভিযোগে “বিডব্লিউএনআইসি ১৪” দলের ১৪ জন আন্দোলনকর্মীর (তন্মধ্যে একজন পিস নিউজ কালেকটিভের সদস্য ছিলেন) বিরুদ্ধে মামলা দায়ের করা হয়। ১১ সপ্তাহ ধরে চলা বিচারের পর ১৯৭৫ সালে বিচারকগণ বিডব্লিউএনআইসি ১৪-এর সদস্যদের অভিযোগ থেকে খালাস দেন। তবে অনুমতি ছাড়া অনুপস্থিত দুইজন সৈন্যকে সুইডেনে প্রবেশ করতে সহায়তা করায় পিস নিউজ কালেকটিভের দুইজন সদস্যকে জরিমানা করা হয়।"British Withdrawal from Northern Ireland Campaign" in Encyclopedia of British and Irish Political Organizations by Peter Barberis, John McHugh and Mike Tyldesley. London : Continuum, 2005, (p.330).  ১৯৭৪ সালে বিআইটি তথ্যসেবা কেন্দ্রের নিকোলাস আলবেরির সাথে একত্রিত হয়ে পিস নিউজ “কমিউনিটি লেভি ফর অল্টারনেটিভ প্রজেক্টস” প্রকাশ করা শুরু করে। আংশিকভাবে প্রতিসাংস্কৃতিক চিন্তাধারা পোষণ করে, এমন দোকান ও ব্যবসায় প্রতিষ্ঠানকে উদ্দেশ্য করে নতুন বৈকল্পিক প্রকল্প শুরু করতে তহবিল সংগ্রহের আহ্বান জানিয়ে এই কার্যক্রম পরিচালনা করা হয়।Peter Shipley,Revolutionaries in Modern Britain, Bodley Head, 1976, (p. 203)  ১৯৭৪ সালের আগস্ট মাসে পিস নিউজ কর্নেল ডেভিড স্টার্লিংয়ের যুগান্তকারী “ব্যক্তিগত সেনাবাহিনী” গঠনের পরিকল্পনাসম্বলিত “গ্রেট ব্রিটেন ১৯৭৫” প্রতিবেদনটি বিশেষ সংখ্যা আকারে প্রকাশ করে। দ্য গার্ডিয়ান এই প্রতিবেদন ঘিরে আরও প্রতিবেদন প্রকাশ করে এবং ১৯৭৪ সালে পিস নিউজ গ্রানাডা টেলিভিশনের “স্কুপ অব দ্য ইয়ার” পুরস্কারে ভূষিত হয়।Chester and Rigby, p. 23.Stephen Dorril and Robin Ramsey,  Smear! Wilson and the Secret State, Fourth Estate, 1991, p. 267.  ১৯৭৮ সালে পিস নিউজ আরেকটি ম্যাগাজিন দ্য লেভেলার-এর সাথে মিলে এবিসি ট্রায়ালের একজন প্রত্যক্ষদর্শী কর্নেল বির পরিচয় প্রকাশ করে। পিস নিউজ-কে আদালত অবমাননার অভিযোগে দোষী সাব্যস্ত করা হলে, হাউজ অব লর্ডসে আপিল করা হয় এবং সেখানে পূর্বের “দোষী” সাব্যস্ত করে করা আদালতের রায় বাতিল করা হয়।  ১৯৯৫ সালে কোভার্ট অ্যান্ড অপারেশনাল প্রোকিউরমেন্ট একজিবিশন (কোপেক্স) একইসাথে পিস নিউজ এবং ক্যাম্পেইন অ্যাগেইনস্ট আর্মস ট্রেইডের (সিএএটি) বিরুদ্ধে মানহানির মামলা করে। কোপেক্সের প্রদর্শনী নির্যাতনের উদ্দেশ্যে অস্ত্রের ক্রেতা ও বিক্রেতাদের মিলনস্থলে পরিণত হওয়ার বিষয়ে পিস নিউজ এবং সিএএটি উভয়েই বারংবার অভিযোগ করে আসছিল। উচ্চ আদালতে কোপেক্সের মামলা খারিজ হয়ে যায় এবং শান্তিবাদী সংগঠন দুইটি ক্ষতিপূরণ লাভ করে।"In 1995/96, PN successfully fought off a libel case brought by COPEX, a British high tech and arms exhibition organiser." "10.3. Peace News" in War Resisters' International Office Report 1994-1998, 1998   প্রকাশনা  পিস নিউজ-এর প্রকাশিত উল্লেখযোগ্য প্রতিবেদন, নিবন্ধ ও প্রবন্ধের একটি আংশিক তালিকা এখানে সন্নিবেশ করা হয়েছে।   ১৯৪০-এর দশক    How the War came, ফিলিপ কের, লোথিয়ানের মার্কুয়েস, আনু. ১৯৪১।  Muslims of India and the Muslim League, হাওয়ার্ড হুইটেন, আনু. ১৯৪২।  The Unknown Soldier, হ্যারি ইমারসন ফসডিক, (পুনর্মুদ্রণ) ১৯৪৩।  The Economics of Peace, জন মিডলটন মারি, ১৯৪৩।  Victory for Humanity. An American proposal for constructive peace, অ্যালবার্ট ওয়েন্টওয়ার্থ পামার, ১৯৪৩।  Youth Registration and Education. A comment on first reports of the 1941 registration. ডোনাল্ড টেইট ও মার্জোরি টেইট, ১৯৪৩।  Liberty in the War, ডেনিস হায়েস, ১৯৪৩।  Pacifists over the World, হ্যারল্ড এফ বিং, ১৯৪৩।  Forced Labour in the Colonies, জেডব্লিউ কাউলিং, ১৯৪৩।  Food Relief in the Second World War, রয় ওয়াকার, ১৯৪৩।  Citizens in Jail, রজার পেইজ, ১৯৪৩।  Negotiation in Practice. Some facts about international communications in time of war, হামফ্রে এস মুর, ১৯৪৩।  Gandhi and the Viceroy. Extracts from the letters which led up to Gandhi's twenty-one day's fast in February, মোহনদাস গান্ধী, (পুনর্মুদ্রণ) ১৯৪৩।  Big Powers and Little Powers: A Parable, লরেন্স হাউসম্যান, ১৯৪৪।  I work to outlaw war, হেনরি হিলডিচ, ১৯৪৪।  Law Versus War, ভেরা ব্রিটেইন, ১৯৪৪।  Non-Violence now, রয় ওয়াকার, ১৯৪৪।  Pacifism on the doorstep, মিশেল লি, ১৯৪৪।  Versailles to Munich, জন স্কানলন, ১৯৪৪।  Science, wisdom and war, আলেকজান্ডার উড, ১৯৪৪।  A Problem for the Gentiles: On Anti-Semitism, জেমস পার্কস, ১৯৪৪।  Laugh it off!: war-time buns from the gutter, “আউলগ্লাস”, ১৯৪৪।  Are Pacifists Mistaken?, প্যাট্রিক ফিগিস, ১৯৪৫।  Military Conscription After the War?  The Indian problem, একে জেমসন, ১৯৪৫।  Non-violence goes Latin, ডিভিয়ার অ্যালেন, ১৯৪৬।  Humbug for Hodge, জন মিডলটন মারি, ১৯৪৬।  The Deeper Challenge of the Atom Bomb, আলেকজান্ডার উড, ১৯৪৬।  Peace and Disobedience, অ্যালেক্স কমফোর্ট, ১৯৪৬।  The Police Idea, স্টুয়ার্ট ডেনটন মরিস, ১৯৪৬।  America's great social problem, সিডনি ডসন বেইলি, ১৯৪৭।  Facts About Atomic Energy, ক্যাথলিন লনসডেইল, ১৯৪৭।  India Gets Her Freedom, সমর রঞ্জন সেন, ১৯৪৮।  Pacifism and the free society : a reply to John Middleton Murry, এডগার লিওনার্ড অ্যালেন, ১৯৪৮।  Over to Pacifism, গ্যারি ডেভিস, ১৯৪৯।  The Right Thing to Do: Together with The Wrong Thing to Do, অ্যালেক্স কমফোর্ট, ১৯৪৯।  East and West, হাইনৎস ক্রাশুৎসকি, ১৯৪৯।   ১৯৫০-এর দশক    Power or Peace : Western industrialism and World leadership, উইলফ্রেড ওয়েলক, ১৯৫০।  Pacifism and the political struggle, ডোনাল্ড পোর্ট, ১৯৫০।  The challenge of our times :annihilation or creative revolution?, উইলফ্রেড ওয়েলক, ১৯৫১।  Guns for the Germans? The arguments for and against German rearmament, বাসিল ডেভিডসন, ১৯৫১।  Japan for Peace or War?:The Case Against Remilitarising Japan, বাসিল ডেভিডসন, ১৯৫১।  Gandhi : the practical peace-builder, জন এস হয়ল্যান্ড, ১৯৫২।  Social responsibility in science and art, অ্যালেক্স কমফোর্ট, ১৯৫২।  That which essentially belongs to man, স্টুয়ার্ট মরিস ও রেজিনাল রেনল্ডস, ১৯৫২ (ওয়ার রেসিস্টার্স ইন্টারন্যাশনালের সাথে প্রকাশিত)।  Plain words on war, সিবিল মরিসন, ১৯৫২।  Defence without arms : a psychologist examines non-violent resistance, ডরোথি গ্লেইস্ট, ১৯৫২।  Far Eastern time fuse : the Japanese Peace Treaty: what it says and what it really means, ইউনিয়ন অব ডেমোক্রেটিক কন্ট্রোল ও পিস প্লেজ ইউনিয়ন কর্তৃক প্রকাশিত এবং পিস নিউজ কর্তৃক প্রচারিত, ১৯৫২।  Empire in crisis : a survey of conditions in the British colonies today, ফেনার ব্রোকওয়ে, ১৯৫৩।  Iron hand and wooden head: British Guiana; an indictment of Mr. Oliver Lyttelton, এমরিস হিউজ, ১৯৫৩।  Egypt: cross-road on a world highway, হিউজ জোসেফ শোনফিল্ড, ১৯৫৩।  Neutrality: Germany's way to peace, ক্যানন স্টুয়ার্ট মরিস, ১৯৫৩।  The Problem of Peace, আলবার্ট শোয়েৎজার, ১৯৫৪।  The Camp of Liberation, আব্রাহাম জন মাস্টি, ১৯৫৪।   The Third Camp, জন ব্যাংকস, ১৯৫৪।  Waging peace: The need for a change in British policy, রিচার্ড আকল্যান্ড, ১৯৫৪।  Security through disarmament, সিবিল মরিসন, ১৯৫৪।  The "Peace News" story: Pioneering in pacifist journalism, with a practical guide for propagandists, হ্যারি মিস্টার, ১৯৫৪।  Freedom for Cyprus, ক্রিস্টোফার লেক, ১৯৫৬।  Truth About Kenya: An Eye-Witness Account, আইলিন ফ্লেচার, ১৯৫৬।  Nato : a critical examination of the North Atlantic treaty organisation, রয় শেরউড।  What is happening in Vietnam?, জন চিনারি, ১৯৫৬।  Bechuanaland. What Seretse's exile means, জি শার্প কর্তৃক সম্পাদিত ও মুভমেন্ট ফর কলোনিয়াল ফ্রিডম কর্তৃক প্রকাশিত, ১৯৫৬।  It Isn't True : some popular fallacies about pacifism and war, স্টুয়ার্ট মরিস ও সিবিল মরিসন, মুখবন্ধে ভেরা ব্রিটেইন, ১৯৫৬।  The Arm of the Law : the United Nations and the use of force, ক্যানন স্টুয়ার্ট মরিস, ১৯৫৭।  Hazards of nuclear tests, ড. লিওনেল শার্পলস (মেডিকেল অ্যাসোসিয়েশন ফর দ্য প্রিভেনশন অব ওয়ারের সাথে), ১৯৫৭।  Unarmed. Some consequences of total disarmament, স্ট্যান্ডিং জয়েন্ট প্যাসিফিস্ট কমিটি, ১৯৫৭।  Bertrand Russell introduces Labour and the H-bomb, এমরিস হিউজ ও বারট্রান্ড রাসেল, ১৯৫৮।  Tyranny could not quell them : how Norway's teachers defeated Quisling during the Nazi occupation and what it means for unarmed defence today, জিন শার্প, ১৯৫৮।  From Arrows to Atoms : a Catholic voice on the morality of war, কিয়ারান মাক আন ফাইলি, ১৯৫৯।  Towards a non-violent society : a study of some social implications of pacifism, জে অ্যালেন স্কিনার, ১৯৫৯।   ১৯৬০-এর দশক থেকে ১৯৭০-এর দশক    1 in 5 must know, জেমস ক্যামেরন, আনু. ১৯৬০।  Race Relations in Great Britain, ভেরনন ভাউফরায়, ১৯৬১।  Some psychological aspects of disarmament, হিল্ডগার্ড ফোরেস, ১৯৬১।  The Truth about Polaris, অ্যাডাম রবারস, আনু. ১৯৬১।  Direct action, এপ্রিল কার্টার, ১৯৬২।  Political prisoners in Greece, ক্রিস্টোফার লেইক, ১৯৬২।  Nuclear testing and the arms race, অ্যাডাম রবার্টস, ১৯৬২।  The Common Market : a challenge to unilateralists, এপ্রিল কার্টার, ১৯৬২।  The Century of Total War, হিউজ ব্রোক, ১৯৬২।  Nonviolent Resistance : men against war, নিকোলাস ওয়াল্টার, ১৯৬৩।  On the duty of civil disobedience, হেনরি ডেভিড থরো (পুনর্মুদ্রণ: ভূমিকায় জিন শার্প), ১৯৬৩।  Letter to a Hindu, লিও তলস্তয়, (পুনর্মুদ্রণ) ১৯৬৩।  Civilian Defence, অ্যাডাম রবার্টস, (মুখবন্ধে আলেস্টেয়ার বুখান), ১৯৬৪।  The anatomy of foreign aid, সিডনি লেন্স, ১৯৬৫।  To Keep the Peace; the United Nations peace force, জিওফ্রে কার্নেল, ১৯৬৫।  Peace is Milk: Peace News Poets, অ্যাড্রিয়ান মিচেল, ১৯৬৬।  Vietnam, the political case for military withdrawal, রাসেল জনসন, ১৯৬৭।  Wichita Vortex Sutra: Peace News Poets, অ্যালেন গিন্সবার্গ, ১৯৬৯।  A Message to the Military Industrial Complex, পল গুডম্যান, ১৯৬৯।  Revolution and Violence, মালফোর্ড কিউ সিবলি, ১৯৬৯।  On War, National Liberation, and the State, নাইজেল ইয়ং, ১৯৭১।  The Buddhists in Vietnam: Reality and Response, লরা হ্যাসলার, ১৯৭২।  War Games, নাইজেল গ্রে ও কেন স্প্রাগ, ১৯৭৪।  Making Nonviolent Revolution, হাওয়ার্ড ক্লার্ক, ১৯৭৭ (১ম সংস্করণ), ১৯৮১ (২য় সংস্করণ), ২০১২ (৩য় সংস্করণ)।  Taking Racism Personally: white anti-racism at the crossroads, কিথ মাদারসন ও অন্যান্য, ১৯৭৮।   ১৯৮০-এর দশক থেকে ২০১০-এর দশক    From Protest to Resistance: the direct action movement against nuclear weapons, রস ব্র‍্যাডশ, ডেনিস গোল্ড ও ক্রিস জোনস কর্তৃক সম্পাদিত, ১৯৮১।  The Anti-Nuclear Songbook, বেনামী, প্যাট গ্রেগরি কর্তৃক অলঙ্কৃত, ১৯৮২।  It'll Make a Man of You: A feminist view of the arms race, পেনি স্ট্র‍্যাঞ্জ, ১৯৮৩, মাশরুম বুকশপের সাথে সহ-প্রকাশিত।  Preparing for Nonviolent Direct Action, হাওয়ার্ড ক্লার্ক, শেরিল ক্লাউন, অ্যাঙ্গেলা ম্যাককি ও হিউজ ম্যাকফেরসন, ১৯৮৪ (পিস নিউজ ও সিএনডির যৌথ প্রকাশনা)।  Too Much Pressure: Cartoons, “ব্রিক”, ক্যাথি চ্যালিস কর্তৃক সম্পাদিত ও চিত্রিত, ১৯৮৬।  Against All War: Fifty Years of Peace News, 1936-1986, অ্যালবার্ট বিয়েল, ১৯৮৬।  How Britain was sold : why the US bases came to Britain, অ্যান্ডি থমাস ও বেন লো, ১৯৮৭।  Children Don't Start Wars, ডেভিড গ্রিবল, ২০১০।  Toward a Living Revolution: A five-stage framework for creating radical social change, জর্জ লেকি, ২০১২।  The March that Shook Blair: An Oral History of 15 February 2003, আয়ান সিনক্লেয়ার, ২০১৩।  The Hammer Blow: How 10 Women Disarmed A Warplane, অ্যান্ড্রিয়া নিডহ্যাম, ২০১৬।   সম্পাদকগণ  + # নাম কার্যকাল টীকা ১ হামফ্রে মুর ১৯৩৬–৪০ University of Bradford, "Archives of Peace News " ২ জন মিডলটন মারি ১৯৪০–৪৬  ৩ ফ্র‍্যাঙ্ক লি ১৯৪৬–৪৯  ৪ বার্নারড বুথরয়ড ১৯৪৯–৫১  ৫ জে অ্যালেন স্কিনার ১৯৫১–৫৫  ৬ হিউজ ব্রোক ১৯৫৫–৬৪  ৭ থিওডোর রোসজ্যাক ১৯৬৪–৬৫  ৮ রড প্রিন্স ১৯৬৫–৬৭  ৯ সম্পাদকীয় কমিটি ১৯৬৭-১৯৯০ সকল সম্পাদকীয় কর্মচারীগণ একত্রে পত্রিকাটি পরিচালনা করেন। ১০ কেন সিমনস ১৯৯০–৯৫ ১১ টিম ওয়ালিস ১৯৯৫–৯৭ ১২ ক্রিস বুথ ও স্টিফেন হ্যানকক ১৯৯৭–২০০০ যুগ্ম সম্পাদক ১৩ ইপি ডি ২০০০–০৭ ১৫ মিলান রাই ও এমিলি জনস ২০০৭–২৪ যুগ্ম সম্পাদক   তথ্যসূত্র    বহিঃসংযোগ   পিস নিউজ ওয়েবসাইট  বিষয়শ্রেণী:১৯৩৬-এ যুক্তরাজ্যে প্রতিষ্ঠিত বিষয়শ্রেণী:পারমাণবিক অস্ত্রবিরোধী আন্দোলন বিষয়শ্রেণী:যুদ্ধ-বিরোধী বিষয়শ্রেণী:যুক্তরাজ্যের রাজনৈতিক ম্যাগাজিন বিষয়শ্রেণী:১৯৩৬-এ প্রতিষ্ঠিত ম্যাগাজিন বিষয়শ্রেণী:যুক্তরাজ্যে প্রকাশিত সংবাদ ম্যাগাজিন বিষয়শ্রেণী:ইরাক যুদ্ধের বিরোধিতা বিষয়শ্রেণী:আফগানিস্তান যুদ্ধের (২০০১–২০২১) বিরোধিতা বিষয়শ্রেণী:যুক্তরাজ্যে শান্তিবাদ বিষয়শ্রেণী:শান্তি বিষয়শ্রেণী:শান্তি আন্দোলন বিষয়শ্রেণী:নটিংহ্যামের গণমাধ্যম বিষয়শ্রেণী:আন্ডারগ্রাউন্ড প্রেস